stanford-oval/wikipedia huggingface dataset:
รัศมีอะตอม
รัศมีโลหะ

หาได้จากธาตุที่เป็นโลหะ มีค่าเท่ากับครึ่งหนึ่งของระยะห่างระหว่างนิวเคลียสของสองอะตอมที่อยู่ใกล้กันที่สุด
ดูเพิ่ม

ข้อมูลรัศมีอะตอมของธาตุ
รัศมีไอออน
พันธะเคมี
พันธะโลหะ
พันธะโควาเลนต์
รางวัลม้าทองคำ

| รางวัลม้าทองคำ |
| --- | --- |
ปัจจุบัน: รางวัลม้าทองคำ ครั้งที่ 58

รางวัลสำหรับ: ความเป็นเลิศด้านภาพยนตร์ภาษาจีน
ที่ตั้ง: ไต้หวัน
ประเทศ:  ไต้หวัน
จัดโดย: คณะกรรมการบริหารเทศกาลภาพยนตร์ม้าทองคำไต้หวัน
รางวัลแรก: 1962
เว็บไซต์: www.goldenhorse.org.tw
รางวัลม้าทองคำ (จีน: 臺北金馬影展; อังกฤษ: Golden Horse Awards) เป็นรางวัลที่มอบให้กับภาพยนตร์ภาษาจีนซึ่งมาจากทั้ง ฮ่องกง, ไต้หวัน และจีนแผ่นดินใหญ่ โดยมอบในเทศกาลภาพยนตร์ดังกล่าวทุกปี
ภาพยนตร์ที่ได้รับรางวัลม้าทองคำ

สาขาภาพยนตร์ยอดเยี่ยม
ที่มา: The People Are Missing
แหล่งข้อมูลอื่น

金馬獎官方網站 Golden Horse Awards Official Website
IMDb entry เก็บถาวร 2010-01-20 ที่ เวย์แบ็กแมชชีน
รัทเทอร์ฟอร์เดียม

รัทเทอร์ฟอร์เดียม (อังกฤษ: Rutherfordium) คือธาตุที่มีหมายเลขอะตอม 104 และสัญลักษณ์คือ Rf รัทเทอร์ฟอร์เดียมเป็นธาตุกัมมันตรังสีที่สังเคราะห์ในห้องทดลอง ไอโซโทปที่เสถียรมากที่สุดมีครึ่งชีวิตประมาณ 1.3 ชั่วโมง มีสมบัติทางเคมีคล้ายแฮฟเนียม
รัทเทอร์ฟอร์เดียม ตั้งชื่อตาม เออร์เนสต์ รัทเทอร์ฟอร์ด
รางวัลแซทเทิร์น

โลโก้รางวัลแซทเทิร์น
รางวัลแซทเทิร์น (อังกฤษ: Saturn Award) เป็นงานแจกรางวัลที่จัดขึ้นประจำปีโดย Academy of Science Fiction, Fantasy & Horror Films เพื่อให้เกียรติกับภาพยนตร์ รายการโทรทัศน์ และโฮมวิดีโอ แนวบันเทิงคดีวิทยาศาสตร์, จินตนิมิต และสยองขวัญ โดย ดร. โดนัลด์ เอ. รีด ผู้ให้กำเนิดรู้สึกว่าภาพยนตร์ประเภทนี้ไม่เคยได้รับความชื่นชมเท่าที่ควร
ตัวรางวัลเป็นรูปดาวเสาร์ ที่ล้อมไปด้วยวงแหวนของภาพยนตร์ และเช่นเดียวกับงานแจกรางวัลประเภทอื่นอย่าง รางวัลออสการ์, รางวัลเอมมี, รางวัลแกรมมี รางวัลแซทเทิร์นนั้นได้รับการลงคะแนนจากสมาชิกของสถาบัน นอกจากนี้ยังมีการมอบรางวัลพิเศษอย่าง รางวัลประสบความสำเร็จในอาชีพ
รางวัลนี้เริ่มมีมาตั้งแต่ปี ค.ศ. 1972
รางวัลโทนี

| รางวัลโทนี |
| --- | --- |
ปัจจุบัน: งานประกาศรางวัลโทนีครั้งที่ 75

รางวัลสำหรับ: ละครเวทีในลอนดอนที่ดีที่สุด
ประเทศ: สหรัฐ
จัดโดย: ฝ่ายโรงละครอเมริกันและเดอะบรอดเวย์ลีก
รางวัลแรก: 6 เมษายน พ.ศ. 2490; 77 ปีก่อน (2490-04-06)
เว็บไซต์: www.tonyawards.com
รางวัลโทนี (อังกฤษ: Tony Awards หรือชื่อเต็มว่า The Antoinette Perry Awards for Excellence in Theatre) เป็นการมอบรางวัลให้กับศิลปะการแสดงละครเวที ละครบรอดเวย์ของชาวอเมริกัน จัดขึ้นโดย American Theatre Wing และ The Broadway League จัดขึ้นประจำปีในนิวยอร์กซิตี รางวัลมอบให้กับการสร้างสรรค์การทำงาน การแสดงของละครเวที ละครบรอดเวย์ และมอบให้โรงละครอเมริกัน รางวัลพิเศษที่มอบให้เช่น Special Tony Award และ the Tony Honors for Excellence in Theatre ก็มีการมอบรางวัล รางวัลนี้ตั้งชื่อตาม Antoinette Perry ผู้ร่วมก่อตั้ง American Theatre Wing รางวัลโทนีถือเป็นรางวัลเกียรติยศสูงสุดของการแสดงละครเวที ในสหรัฐอเมริกา เปรียบเสมือนรางวัลออสการ์ของทางฝั่งละครเวที
ตั้งแต่ปี 1997 พิธีมอบรางวัลจัดขึ้นที่เรดิโอมิวสิกฮอล ในนิวยอร์กซิตี ช่วงเดือนมิถุนายน ถ่ายทอดสดผ่านสถานีโทรทัศน์ซีบีเอส
รันอะเวย์/มายเกิร์ลเฟรนด์

| "รันอะเวย์/มายเกิร์ลเฟรนด์" |
| --- | --- |
ภาพปกซิงเกิล "รันอะเวย์/มายเกิร์ลเฟรนด์" (YUCHUN from 東方神起)
เพลงโดยทงบังชินกี
วางจำหน่าย: 13 กุมภาพันธ์ พ.ศ. 2551    (ดูประวัติการจำหน่าย) 
แนวเพลง: เจ-ป๊อป
ค่ายเพลง: Avex Trax/Rhythm Zone
ผู้ประพันธ์เพลง: เนื้อเพลง :Park YooChun / YuChun
"รันอะเวย์/มายเกิร์ลเฟรนด์" (อังกฤษ: Runaway / My Girlfriend) เป็นซิงเกิลที่ 18 ของ ทงบังชินกี ออกจำหน่ายในวันที่ 13 กุมภาพันธ์ พ.ศ. 2551 ซิงเกิลนี้เป็นซิงเกิลที่สองที่เอาช่วงทำนองหนึ่งในเพลง "TRICK" ในอัลบั้ม T มาเรียบเรียงใหม่
รายชื่อเพลง

Runaway
My Girlfriend (YUCHUN from 東方神起)
Runaway -Less Vocal‐
My Girlfriend ‐Less Vocal‐ (YUCHUN from 東方神起)
ชาร์ต > ออริกอนชาร์ต

| ชาร์ต | อันดับสูงสุด | ยอดจำหน่ายทั้งหมด |
| --- | --- | --- |
| Oricon Daily Singles Chart (13 กุมภาพันธ์ 2008) | #4 | N/A |
| Oricon Weekly Singles Chart (สัปดาห์ที่ 1) | #8 | 18,371 |
Oricon Monthly Singles Chart (กุมภาพันธ์): 
| Oricon Yearly Singles Chart (2008) | #282 | 26,070 |
ชาร์ต > Korea Top 20 Foreign Albums & Singles

| วันจำหน่าย | ชาร์ต | อันดับสูงสุด | ยอดจำหน่าย |
| --- | --- | --- | --- |
| 20 กุมภาพันธ์ 2008 | February Monthly Chart  | #4 | 7,000 |
| 20 กุมภาพันธ์ 2008 | March Monthly Chart  | #4 | 3,674 |
แหล่งข้อมูลอื่น

http://toho-jp.net/index.html/ เก็บถาวร 2005-04-28 ที่ เวย์แบ็กแมชชีน
รางวัลไพรม์ไทม์เอมมี

รางวัลไพรม์ไทม์เอมมี (อังกฤษ: Primetime Emmy Award) เป็นงานแจกรางวัลที่จัดขึ้นโดยสถาบันศิลปะและวิชาการทางโทรทัศน์ (Academy of Television Arts & Sciences (ATAS)) ที่มอบให้รายการโทรทัศน์อเมริกันในช่วงไพรม์ไทม์ที่มีความเป็นเลิศ เริ่มมอบรางวัลในปี ค.ศ. 1949 เดิมทีเรียกสั้น ๆ ว่า รางวัลเอมมี (Emmy Awards) จนมีการมอบรางวัลเดย์ไทม์เอมมีในปี 1974 จึงได้เพิ่มคำว่า "ไพร์มไทม์" ให้สองรางวัลมีความแตกต่างกัน
โดยปกติแล้วรางวัลไพรม์ไทม์เอมมีออกอากาศในช่วงกลางเดือนกันยายน ในวันอาทิตย์ ก่อนที่จะเริ่มฤดูกาลทางโทรทัศน์ในช่วงฤดูใบไม้ร่วง โดยในปัจจุบันได้ผลัดกันออกอากาศทางเครือข่ายสถานีช่องใหญ่ ๆ (ABC, CBS, FOX, NBC) พิธีมอบรางวัลจะย้ายมาในช่วงปลายเดือนสิงหาคมหากออกอากาศทางเอ็นบีซี (เช่นปี 2006, 2010 และ 2014) เพื่อไม่ให้ขัดกับที่เอ็นบีซีต้องมาออกอากาศการแข่งขันเอ็นเอฟแอลในคืนวันอาทิตย์ (และในปี 2014 ได้ย้ายไปคืนวันจันทร์ เมื่อเวลาขัดกับเอ็มทีวีวิดีโอมิวสิกอะวอดส์) อย่างไรก็ตาม พิธีในปี 2018 ออกอากาศทางเอ็นบีซี ได้ย้ายกลับมาเดือนกันยายน และออกอากาศในวันจันทร์
รางวัลฟุตบอลยอดเยี่ยมของฟีฟ่า 2022

งานประกาศ รางวัลฟุตบอลยอดเยี่ยมของฟีฟ่า 2022 (อังกฤษ: Best FIFA Football Awards 2022) จะจัดขึ้นในวันที่ 27 กุมภาพันธ์ ค.ศ. 2023 ที่กรุงโรม ประเทศฝรั่งเศส
ผู้ได้รับการเสนอชื่อ > นักฟุตบอลชายยอดเยี่ยมของฟีฟ่า

ดูเพิ่ม: นักฟุตบอลชายยอดเยี่ยมของฟีฟ่า
นักฟุตบอลชาย 14 คนได้รับการคัดเลือกในขั้นต้นในวันที่ 12 มกราคม ค.ศ. 2023
เกณฑ์การคัดเลือกนักฟุตบอลชายแห่งปีคือ: ความสำเร็จที่เกี่ยวข้องในช่วงวันที่ 8 สิงหาคม ค.ศ. 2021 ถึง 18 ธันวาคม ค.ศ. 2022
| ผู้เล่น | สโมสร | ทีมชาติ |
| --- | --- | --- |
| ฆูเลียน อัลบาเรซ |  ริเบร์เปลต  แมนเชสเตอร์ซิตี |  อาร์เจนตินา |
| จูด เบลลิงแฮม |  โบรุสซีอาดอร์ทมุนท์ |  อังกฤษ |
| การีม แบนเซมา |  เรอัลมาดริด |  ฝรั่งเศส |
| เกฟิน เดอ เบรยเนอ |  แมนเชสเตอร์ซิตี |  เบลเยียม |
| อาลิง โฮลัน |  โบรุสซีอาดอร์ทมุนท์  แมนเชสเตอร์ซิตี |  นอร์เวย์ |
| อัชร็อฟ ฮะกีมี |  ปารีแซ็ง-แฌร์แม็ง |  โมร็อกโก |
| วีนีซียุส ฌูนีโยร์ |  เรอัลมาดริด |  บราซิล |
| รอแบร์ต แลวันดอฟสกี |  ไบเอิร์นมิวนิก  บาร์เซโลนา |  โปแลนด์ |
| ซาดีโย มาเน |  ลิเวอร์พูล  ไบเอิร์นมิวนิก |  เซเนกัล |
| กีลียาน อึมบาเป |  ปารีแซ็ง-แฌร์แม็ง |  ฝรั่งเศส |
| ลิโอเนล เมสซิ |  ปารีแซ็ง-แฌร์แม็ง |  อาร์เจนตินา |
| ลูกา มอดริช |  เรอัลมาดริด |  โครเอเชีย |
| เนย์มาร์ |  ปารีแซ็ง-แฌร์แม็ง |  บราซิล |
| มุฮัมมัด เศาะลาห์ |  ลิเวอร์พูล |  อียิปต์ |
แหล่งข้อมูลอื่น

เว็บไซต์หลัก
| ด ค กสหพันธ์ฟุตบอลนานาชาติ (ฟีฟ่า) |
| --- | --- | --- |
 ประวัติศาสตร์ของฟีฟ่า  เพลงสดุดีฟีฟ่า  ฟีฟ่าคองเกรส  สภาฟีฟ่า  คณะกรรมการจริยธรรมฟีฟ่า  สำนักงานใหญ่ฟีฟ่า  ฟุตบอลในโอลิมปิกฤดูร้อน  รายชื่อสหพันธ์ฟุตบอล  คณะกรรมการสมาคมฟุตบอลระหว่างประเทศ  เส้นเวลาของฟุตบอล 
| ฟุตบอล |  ฟุตบอล  ฟุตบอลชายหาด  ฟุตซอล  |  |
| สมาพันธ์ |  AFC  CAF  CONCACAF  CONMEBOL  OFC  UEFA  |  |
| การแข่งขันชาย |  ฟุตบอลโลก  ฟุตบอลโลก รุ่นอายุไม่เกิน 20 ปี  ฟุตบอลโลก รุ่นอายุไม่เกิน 17 ปี  ฟุตบอลชิงแชมป์สโมสรโลก  ฟีฟ่าอินเตอร์คอนติเนนตัลคัพ  ฟุตซอลโลก  ฟุตบอลชายหาดชิงแชมป์โลก  Blue Stars/FIFA Youth Cup  |  |
| การแข่งขันหญิง |  ฟุตบอลโลกหญิง  ฟุตบอลโลกหญิงอายุไม่เกิน 20 ปี  ฟุตบอลโลกหญิงอายุไม่เกิน 17 ปี  ฟุตซอลโลกหญิง  FIFA Women's Club World Cup  |  |
| การแข่งขันอื่น ๆ |  FIFA Arab Cup  FIFAe World Cup  FIFAe Nations Cup (ส่วนหนึ่งของ FIFAe Nations Series)  |  |
| ประธาน |  โรเบิร์ต เกริน (1904–1906)  แดเนียล เบอร์ลีย์ วูลฟอลล์ (1906–1918)  จูลส์ ริเมต์ (1921–1954)  โรดอลฟี เซลเดรเยอร์ส (1954–1955)  อาร์เธอร์ ดรูรี (1955–1961)  เอิร์นส์ ธอมเมน (1961–1961, รักษาการ)  สแตนลีย์ เราส์ (1961–1974)  โจเอา ฮาเวแลนจ์ (1974–1998)  เซ็พ บลัทเทอร์ (1998–2015)  อิสซา ฮายาตู (2015–2016, รักษาการ)  จันนี อินฟันตีโน (2016–ปัจจุบัน)  |  |
| เลขาธิการ |  หลุยส์ มูลิงเฮาส์ (1904–1906)  วิลเฮล์ม เฮิร์ชแมน (1906–1931)  อิโว ชริกเกอร์ (1932–1951)  เคิร์ต กัซมันน์ (1951–1960)  เฮลมุท เคเซอร์ (1961–1981)  เซ็พ บลัทเทอร์ (1981–1998)  มิเชล เซน-รัฟฟีเนน (1998–2002)  เออร์ ลินซี (2002–2007)  เฌโรม วาลก์ (2007–2015)  มาร์คุส แคตต์เนอร์ (2015–2016, รักษาการ)  ฟัตมา ซามูรา (2016–ปัจจุบัน)  |  |
| รางวัล |  ฟีฟ่า 100  ฟีฟ่าบาลงดอร์  FIFA Champions Badge  FIFA Club of the Century  FIFA Development Award  FIFA Fair Play Award  FIFA Female Player of the Century  FIFA FIFPro World XI  FIFA Order of Merit  FIFA Player of the Century  FIFA Presidential Award  รางวัลปุชกาชของฟีฟ่า  FIFA Women's World Cup awards  FIFA World Coach of the Year  FIFA World Cup All-Time Team  FIFA World Cup Dream Team  FIFA World Cup awards  นักฟุตบอลยอดเยี่ยมของโลกแห่งปี  รางวัลฟุตบอลยอดเยี่ยมของฟีฟ่า  |  |
| อันดับ |  อันดับโลกฟีฟ่า  (ระบบเก่า: 1999–2006  2006–2018)  อันดับโลกหญิงฟีฟ่า  |  |
| คองเกรส |  51 (ปารีส 1998)  53 (โซล 2002)  61 (ซูริก 2011)  65 (ซูริก 2015)  สมัยวิสามัญ (ซูริก 2016)  68 (รัสเซีย 2018)  69 (ปารีส 2019)  73 (คิกาลี 2023)  74 (กรุงเทพฯ 2024)  |  |
| คอรัปชั่น |  "FIFA's Dirty Secrets"  Garcia Report  2015 FIFA corruption case  List of banned football officials  |  |
| อื่น ๆ |  FIFA (video game series)  ฟีฟ่าคอนเฟเดอเรชันส์คัพ  List of FIFA country codes  FIFA Disciplinary Code  FIFA Fan Fest  FIFA Museum  FIFA Futbol Mundial  FIFA eligibility rules  FIFA International Match Calendar  FIFA International Referees List  FIFA Master  FIFA Transfer Matching System  ถ้วยรางวัลฟุตบอลโลก  Non-FIFA  United Passions  |  |
  หมวดหมู่   คอมมอนส์
รากฐานของคณิตศาสตร์

รากฐานของคณิตศาสตร์ (อังกฤษ: Foundation of mathematics) เป็นการศึกษาพื้นฐานสำคัญที่คณิตศาสตร์จำเป็นต้องใช้ ผ่านมุมมองทางปรัชญาและทางตรรกะ คณิตศาสตร์อาจถือได้ว่ามีส่วนสำคัญสองส่วนคือ การให้นิยาม และการพิสูจน์ ซึ่งทั้งสองส่วนต้องอาศัยระบบสัจพจน์เป็นพื้นฐาน ในการศึกษารากฐานของคณิตศาสตร์เราศึกษาว่าระบบสัจพจน์ที่ใช้นั้นบริบูรณ์หรือไม่ขัดแย้งในตัวมันเองหรือไม่ หากระบบสัจพจน์ที่ใช้สอดคล้องกับเงื่อนไขทั้งสอง และเราสามารถดำเนินการคณิตศาสตร์ทั่วไปในระบบสัจพจน์นั้นได้ ระบบสัจพจน์นั้นก็ถือเป็นรากฐานของคณิตศาสตร์ที่ดี
ในมุมมองเชิงปรัชญา รากฐานของคณิตศาสตร์ค้นหาทฤษฎีหรือข้อสมมติทางปรัชญาที่ใช้อธิบายธรรมชาติของคณิตศาสตร์ ในมุมมองนี้ ความแตกต่างระหว่างรากฐานของคณิตศาสตร์และปรัชญาของคณิตศาสตร์ค่อนข้างคลุมเครือ การค้นหารากฐานของคณิตศาสตร์เป็นคำถามหลักของปรัชญาคณิตศาสตร์ ยิ่งไปกว่านั้น ธรรมชาติของวัตถุทางคณิตศาสตร์ที่เป็นนามธรรมกลายเป็นประเด็นสำคัญในปรัชญาของคณิตศาสตร์ การศึกษารากฐานของคณิตศาสตร์ไม่ได้มีจุดมุ่งหมายที่จะศึกษารากฐานของทุกหัวข้อในคณิตศาสตร์ เราสนใจเพียงแต่แนวคิดพื้นฐานของคณิตศาสตร์เท่านั้น ตลอดจนความเชื่อมโยงระหว่างแนวคิดพื้นฐานเหล่านั้น
คณิตศาสตร์มีบทบาทพิเศษในความคิดทางวิทยาศาสตร์มาตั้งแต่สมัยโบราณ เพราะคณิตศาสตร์เป็นต้นแบบของการค้นหาความจริงอย่างมีเหตุผลและรัดกุม คณิตศาสตร์ทำหน้าที่เป็นเครื่องมือสำหรับวิทยาศาสตร์สาขาอื่น ๆ หรือแม้แต่เป็นพื้นฐานสำหรับวิทยาศาสตร์สาขานั้น (โดยเฉพาะฟิสิกส์) เมื่อคณิตศาสตร์พัฒนาไปในรูปแบบที่เป็นนามธรรมมากขึ้นในศตวรรษที่ 19 ส่งผลให้เกิดปัญหาและปฏิทรรศน์ใหม่ ๆ ตามมา ปัญหาและปฏิทรรศน์ที่เกิดขึ้น กระตุ้นนักคณิตศาสตร์และนักปรัชญาให้ค้นหาความจริงทางคณิตศาสตร์อย่างเป็นระบบมากขึ้น ตลอดจนพยายามรวมสาขาต่าง ๆ ของคณิตศาสตร์เข้าด้วยกันเป็นอันหนึ่งอันเดียว
การค้นหารากฐานของคณิตศาสตร์อย่างเป็นระบบเริ่มต้นขึ้นเมื่อปลายศตวรรษที่ 19 ทำให้เกิดสาขาใหม่ของคณิตศาสตร์คือ คณิตตรรกศาสตร์ ในภายหลังคณิตตรรกศาสตร์จะมีส่วนเชื่อมโยงอย่างมากกับวิทยาการคอมพิวเตอร์ คณิตศาสตร์ตกอยู่ในวิกฤตการณ์หลายครั้งเพราะผลลัพธ์จำนวนมากที่พิสูจน์ได้จากรากฐานของคณิตศาสตร์ดูเหมือนจะขัดแย้งในตัวมันเอง การค้นพบเหล่านั้นปัจจุบันกลายเป็นความรู้พื้นฐาน และนำไปสู่สาขาย่อยของคณิตศาสตร์จำนวนมาก เช่น ทฤษฎีเซต ทฤษฎีโมเดล ทฤษฎีการพิสูจน์ ยังมีการศึกษาหัวข้อเหล่านี้จนถึงปัจจุบัน
วิกฤตการณ์ทางรากฐานของคณิตศาสตร์

วิกฤตการณ์ทางรากฐานของคณิตศาสตร์ (มาจากภาษาเยอรมัน : Grundlagenkrise der Mathematik) เป็นชื่อในช่วงต้นศตวรรษที่ 20 ที่ใช้เรียกการค้นหารากฐานที่เหมาะสมของคณิตศาสตร์
การแก้ไขวิกฤต

กลุ่มบูร์บากีซึ่งเป็นกลุ่มรวมนักคณิตศาสตร์ชาวฝรั่งเศสในช่วงต้นศตวรรษที่ 20 ได้เริ่มจัดพิมพ์หนังสือหลายเล่มเกี่ยวกับสาขาต่าง ๆ ในคณิตศาสตร์ โดยมีจุดมุ่งหมายเพื่อวางรากฐานของคณิตศาสตร์สาขาเหล่านั้นบนรากฐานทางทฤษฎีเซตที่เพิ่งค้นพบใหม่
ในทางปฏิบัติ นักคณิตศาสตร์ส่วนใหญ่ไม่ได้ทำงานจากระบบสัจพจน์โดยตรง แต่ถ้าหากต้องใช้ นักคณิตศาสตร์ส่วนใหญ่ใช้ระบบสัจพจน์ ZFC และไม่สงสัยว่าระบบสัจพจน์ดังกล่าวจะจริงหรือไม่ ในคณิตศาสตร์ส่วนใหญ่ ความไม่บริบูรณ์และปฏิทรรศน์ของทฤษฎีรูปนัยไม่มีผลต่อหัวข้อที่นักคณิตศาสตร์ศึกษา แต่ในบางสาขาของคณิตศาสตร์บางสาขาที่มีความเสี่ยงจะสร้างทฤษฎีที่ขัดแย้งกันเอง (เช่น ตรรกวิทยาและทฤษฎีแคทิกอรี) อาจจะต้องใช้ความระมัดระวังเพิ่มเติม
ความก้าวหน้าทางทฤษฎีแคทิกอรีในกลางศตวรรษที่ 20 ชี้ให้เห็นว่าทฤษฎีเซตอื่น ๆ ที่ยอมให้มีชั้นมากกว่าที่ ZFC ยอมรับก็เป็นประโยชน์ในการศึกษาคณิตศาสตร์ ตัวอย่างทฤษฎีเซตที่มียอมรับชั้นมากกว่า ZFC เช่น ทฤษฎีเซตฟอนนอยมันน์-แบร์ไนส์-เกอเดิล หรือ ทฤษฎีเซตทาร์สกี-โกรเธนดีก แม้ว่าในหลาย ๆ กรณี การใช้สัจพจน์คาร์ดินัลขนาดใหญ่หรือจักรวาลโกรเธนดีกนั้นจะไม่จำเป็นก็ตามที
เป้าหมายอย่างหนึ่งของคณิตศาสตร์ผันกลับ คือการค้นหาว่ามี "คณิตศาสตร์ด้านหลัก" ด้านใดบ้าง ที่อาจทำให้เกิดวิกฤติการณ์ทางรากฐานขึ้นอีกครั้ง
ดูเพิ่ม

คณิตตรรกศาสตร์
การโต้เถียงระหว่างเบราวเวอร์และฮิลแบร์ท
ข้อปัญหาของเชิร์ช-ทัวริง
ญาณวิทยา
ยุคลิด
ปัญหาของฮิลเบิร์ต
ปฏิทรรศน์คนโกหก
New Foundations
ปรัชญาคณิตศาสตร์
Principia Mathematica
รางวัลทัวริง

| รางวัลเอซีเอ็มทัวริง |
| --- | --- |
รูปปั้นอลัน ทัวริง ของ Stephen Kettle ที่ Bletchley Park
รางวัลสำหรับ: ผลงานที่โดดเด่นใน วิทยาการคอมพิวเตอร์
ประเทศ: สหรัฐ
จัดโดย: สมาคมคอมพิวเตอร์เอซีเอ็ม (ACM)
รางวัล: 1,000,000 ดอลลาร์สหรัฐ
รางวัลแรก: 1966; 58 ปีที่แล้ว (1966)
รางวัลสุดท้าย: 2021
เว็บไซต์: amturing.acm.org
รางวัลเอซีเอ็ม เอ. เอ็ม. ทัวริง (อังกฤษ: ACM A. M. Turing Award) เป็นรางวัลที่นับว่ามีเกียรติที่สุดในด้านวิทยาการคอมพิวเตอร์จากสมาคมคอมพิวเตอร์เอซีเอ็ม โดยจะให้กับบุคคลที่สร้างผลงานที่มีคุณค่ามหาศาลและมีประโยชน์ในระยะยาวกับสาขา จนกระทั่งปัจจุบันนี้ นักวิจัยส่วนใหญ่ที่ได้รับรางวัลทัวริงเป็นนักวิทยาการคอมพิวเตอร์  ถูกตั้งชื่อตาม อลัน ทัวริง ที่เป็นนักคณิตศาสตร์และเป็นหนึ่งในบุคคลที่ได้รับการยกย่องให้เป็นบิดาของวิทยาการคอมพิวเตอร์ยุคใหม่
รางวัลทัวริงนี้ได้รับการยกย่อง (โดยบุคคลส่วนใหญ่) ให้เป็นรางวัลโนเบลสำหรับวิทยาการคอมพิวเตอร์ รางวัลนี้มีบริษัทอินเทล และกูเกิลเป็นผู้สนับสนุนหลัก โดยผู้รับรางวัลจะได้รางวัลเงินสด 250,000 ดอลลาร์สหรัฐอีกด้วย ก่อนหน้าที่กูเกิลจะเข้ามาร่วมเป็นผู้สนับสนุน อินเทลให้รางวัล 100,000 ดอลลาร์สหรัฐสำหรับผู้รับรางวัล
แหล่งข้อมูลอื่น

ACM List of Turing Laureatesเก็บถาวร 2009-12-12 ที่ เวย์แบ็กแมชชีน
Bibliography of Turing Award lectures เก็บถาวร 2015-01-02 ที่ เวย์แบ็กแมชชีน (through 2000)
ราชดำเนิน เรดบูล กรุงเทพ 2010

มาร์ก เว็บเบอร์ ขณะขับรถสูตรหนึ่งที่ถนนราชดำเนิน
ถนนแห่งประวัติศาสตร์ ราชดำเนิน เรดบูล กรุงเทพ 2010 (อังกฤษ: Street of Kings: Ratchadamnoen Red Bull Bangkok 2010) เป็นกิจกรรมการแสดงการขับรถสูตรหนึ่ง ของทีมเรดบูลเรซซิง ทีมชนะเลิศการแข่งขันรถสูตรหนึ่งฤดูกาล 2010 โดยมาร์ก เว็บเบอร์ นักขับรถระดับโลกชาวออสเตรเลีย บนถนนราชดำเนิน กิจกรรมดังกล่าวจัดโดย กระทิงแดง ร่วมกับกรุงเทพมหานคร เมื่อวันเสาร์ที่ 18 ธันวาคม พ.ศ. 2553
การจัดการแสดงครั้งนี้ เป็นส่วนหนึ่งของการเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสเจริญพระชนมพรรษา 84 พรรษา ใน พ.ศ. 2554 และเป็นการตามรอยพระวรวงศ์เธอ พระองค์เจ้าพีรพงศ์ภาณุเดช (พระองค์เจ้าพีระ/เจ้าดาราทอง) นักแข่งรถสูตรหนึ่งชาวไทยพระองค์แรก ที่ทรงเคยมีพระประสงค์ในการจัดกรุงเทพกรังด์ปรีซ์ ซึ่งมีแนวเส้นทางในบริเวณใกล้เคียงกับถนนสายนี้ แต่ได้ล้มเลิกไปเนื่องจากเกิดสงครามโลกครั้งที่สอง
ทีมงานเรดบูลเรซซิงเดินทางมาถึงประเทศไทยในวันที่ 17 ธันวาคม และได้เข้าพัก ณ โรงแรมดุสิตธานี โดยโรงแรมได้จัดการต้อนรับเลียนแบบการเข้าพิตในการแข่งขันรถสูตรหนึ่ง ในการนี้ คณะได้เข้าลงนามถวายพระพรพระบาทสมเด็จพระเจ้าอยู่หัวในช่วงเช้า ณ  โรงพยาบาลศิริราช ต่อมาในเวลา 18.00 น. วันเดียวกัน พระบาทสมเด็จพระเจ้าอยู่หัว เสด็จพระราชดำเนินลง ณ ลานทางเชื่อมอาคารเฉลิมพระเกียรติ  พร้อมด้วยท่านผู้หญิงทัศนาวลัย ศรสงคราม พระราชทานพระบรมราชวโรกาสให้ นายเฉลิม อยู่วิทยา ประธานกรรมการบริหารบริษัท เรดบูล จำกัด นายสราวุฒิ อยู่วิทยา กรรมการผู้จัดการบริษัท หม่อมหลวงปิยาภัสร์ ภิรมย์ภักดี มาร์ก เว็บเบอร์ พร้อมสมาชิกทีมจำนวน 4 คน  เฝ้าทูลละอองธุลีพระบาท พร้อมรถสูตรหนึ่งรุ่น RB 6 ที่ใช้ในการขับจริง พระบาทสมเด็จพระเจ้าอยู่หัวทอดพระเนตรรถสูตรหนึ่งคันดังกล่าวด้วยความสนพระราชหฤทัย  นอกจากนี้ เว็บเบอร์ได้ทูลเกล้าฯ ถวายรถสูตรหนึ่งรุ่น RB 6 จำลองด้วย
พระบาทสมเด็จพระเจ้าอยู่หัว ยังทรงพระกรุณาโปรดเกล้าฯ ให้สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จพระราชดำเนินทรงเปิดงานและทอดพระเนตรการแสดง ณ ลานพลับพลามหาเจษฎาบดินทร์ ในเวลา 15.00 น. โดยก่อนหน้าการแสดง มีการแสดงขบวนพาเหรดโดยทีมเรดบูลเรซซิงร่วมกับดาราและนักดนตรีที่มีชื่อเสียงของไทย ได้แก่ โก้ มิสเตอร์แซกแมน ปกรณ์ ลัม อนันดา เอเวอร์ริ่งแฮม พัชราภา ไชยเชื้อ และเฌอมาลย์ บุญยศักดิ์ รวมถึงเรดบูลดริฟท์ทีม นำโดย ศักดิ์ นานา
เส้นทางการแสดงนั้นเริ่มจากจุดพิตการาจบริเวณพระบรมบรรพต (ภูเขาทอง) แล่นไปตามถนน ผ่านสะพานผ่านฟ้าลีลาศ อนุสาวรีย์ประชาธิปไตย และกลับรถที่แยกคอกวัว รวม 4 รอบ โดยเมื่อจบรอบสุดท้าย มาร์กได้นำธงชาติไทยโบกสบัดด้วย เมื่อเสร็จการแสดงแล้ว สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี มีพระราชปฏิสันถารด้วยมาร์กและทีมงาน ก่อนเสด็จพระราชดำเนินกลับ ซึ่งงานในครั้งนี้ได้รับความสนใจจากประชาชนทั้งไทยและต่างประเทศเข้าชมจนแน่นขนัดทั้งสองฝั่งถนน
รางวัลหนังสือแห่งชาติ

นอร์มัน เมลเลอร์ผู้ได้รับ "เหรียญสำหรับผู้มีผลงานทางวรรณกรรมอเมริกันอันดีเด่น" ในปี ค.ศ. 2005
รางวัลหนังสือแห่งชาติ (อังกฤษ: National Book Award) เป็นรางวัลทางวรรณกรรมที่เด่นที่สุดรางวัลหนึ่งในสหรัฐอเมริกา ที่เริ่มขึ้นในปี ค.ศ. 1950 รางวัลหนังสือแห่งชาติเป็นรางวัลประจำปีที่มอบให้แก่นักเขียนชาวอเมริกันกับวรรณกรรมที่ได้รับการตีพิมพ์ในปีก่อนหน้านั้น และรางวัลสำหรับความสำเร็จตลอดชีพ (lifetime achievement award) ที่รวมทั้ง "เหรียญสำหรับผู้มีผลงานทางวรรณกรรมอเมริกันอันดีเด่น" (Medal of Distinguished Contribution to American Letters) และ "รางวัลนักเขียนวรรณกรรม" (Literarian Award) จุดมุ่งหมายของรางวัลก็เพื่อ "แสดงถึงความเห็นในคุณค่าของสิ่งที่ดีที่สุดในวรรณกรรมอเมริกัน, เพื่อเผยแพร่ผู้มีความสนใจในวรรณกรรมให้มากขึ้น และ เพื่อส่งเสริมคุณค่าทางวัฒนธรรมของงานเขียนที่ดีในอเมริกา ในปี ค.ศ. 1988 มูลนิธีหนังสือแห่งชาติ (National Book Foundation) ก็ได้รับการก่อตั้งให้เป็นองค์กรผู้บริหารรางวัลหนังสือแห่งชาติ
รางวัลหนังสือแห่งชาติมีด้วยกันสี่สาขา: นวนิยาย, สารคดี, กวีนิพนธ์ และ วรรณกรรมเยาวชน เดิมมีสาขามากกว่าสี่แต่ถูกยุบเลิกไปหรือรวมเข้ากับสี่สาขาในปัจจุบัน
ผู้ได้รับรางวัลของแต่ละสาขาจะได้รับเลือกโดยกลุ่มผู้เชี่ยวชาญอิสระและอาสาสมัครห้าคน กลุ่มผู้เลือกจะพิจารณาหนังสือเป็นจำนวนร้อยในแต่ละสาขา ประธานของแต่ละกลุ่มประกาศผู้ได้รับรางวัลที่หนึ่งและผู้ได้รับรางวัลอันดับรองในงานประกาศรางวัลที่จัดขึ้นในเดือนพฤศจิกายนของทุกปี ผู้ได้รับรางวัลได้รับรางวัลเงินสดเป็นจำนวน $10,000 และประติมากรรมสัมฤทธิ์ ผู้เข้ารอบสุดท้ายได้รับเงินสมนาคุณ $1,000, เหรียญ และประกาศนียบัตร
ผู้ได้รับรางวัลในปี ค.ศ. 2008

Shadow Country โดย ปีเตอร์ แมทเธียสเซ็น (Peter Matthiessen)
The Hemingses of Monticello: An American Family โดย แอนเน็ท กอร์ดอน-รีด (Annette Gordon-Reed)
Fire to Fire: New and Collected Poems โดย มาร์ค โดที (Mark Doty)
What I Saw and How I Lied โดย จูดี บลันเดลล์ (Judy Blundell)
ดูเพิ่ม

ผู้ได้รับรางวัลหนังสือแห่งชาติ
ราชนาวิกโยธิน

| เหล่าราชนาวิกโยธิน |
| --- | --- |
ตราราชนาวิกโยธิน
ประจำการ: 28 ตุลาคม 1664 – ปัจจุบัน
ประเทศ:  สหราชอาณาจักร
เหล่า:  เหล่าราชนาวิกโยธิน
รูปแบบ: Special Operations-Capable
บทบาท: การปฏิบัติการพิเศษ การโจมตีโฉบฉวย การบุกขึ้นเรือ การลาดตระเวน การรบประชิด สงครามนอกประเทศ สงครามสะเทินน้ำสะเทินบก สงครามเขตหนาว สงครามภูเขา สงครามป่า สงครามทะเลทราย การคุ้มกันกำลังรบ กำลังเคลื่อนที่เร็ว
กำลังรบ: 7,000 (2021)
ขึ้นกับ:  ในสมเด็จฯ
Naval staff offices: ไวต์ฮอล ลอนดอน ประเทศอังกฤษ
สมญา: "Royals"  "Bootnecks"  "The Commandos"  "Jollies"
คำขวัญ: Per Mare, Per Terram (ละติน)
สีหน่วย:   Royal Navy Blue   Old Gold   Light Infantry Green   Drummer Red
เพลงหน่วย: มาร์ชเร็ว: "A Life on the Ocean Wave" มาร์ชช้า: "Preobrajensky"
ผู้บังคับบัญชา
ผบ.สูงสุด: พระเจ้าแผ่นดิน
สมุหราชนาวี: พลเรือเอก เซอร์ เบ็น คีย์
เหล่าราชนาวิกโยธิน (อังกฤษ: Corps of Royal Marines) เป็นกองกำลังปฏิบัติการพิเศษและกำลังทหารราบเบาสะเทินน้ำสะเทินบก ถือเป็นหนึ่งในห้าเหล่าทหารแผนกรบที่ประกอบกันเป็นราชนาวี (Royal Navy) เหล่าราชนาวิกโยธินก่อตั้งขึ้นในปี 1664 ภายใต้ชื่อ "กรมทหารเดินเท้าทางทะเลของดยุกแห่งยอร์กและออลบานี" (Duke of York and Albany's maritime regiment of Foot)
ทหารราชนาวิกโยธินมีความถัดในบทบาทปฏิบัติการพิเศษและทหารราบเบา ถูกฝึกฝนให้สามารถเคลื่อนที่เร็วสู่ทั่วโลกและมีความสามารถรับมือภัยคุกคามอย่างกว้างขวาง เหล่าราชนาวิกโยธินในปัจจุบันมีกำลังพลทั้งสิ้นประมาณเจ็ดพันนาย แบ่งออกเป็นหลายหน่วยย่อยได้แก่ กองพลน้อยคอมมานโดสาม (3 Commando Brigade) และหน่วยเอกเทศอีกจำนวนหนึ่ง และหน่วยราชนาวิกโยธินคอมมานโด 47 (47 Commando Royal Marines)
รางวัลพูลิตเซอร์

| รางวัลพูลิตเซอร์ |
| --- | --- |
ด้านหน้าและด้านหลังเหรียญทองของรางวัลพูลิตเซอร์ สาขาบริการสาธารณะ ออกแบบโดยแดเนียล เชสเตอร์ เฟรนช์ เมื่อ พ.ศ. 2460
รางวัลสำหรับ: ความเป็นเลิศทางด้านการหนังสือพิมพ์, ความสำเร็จทางวรรณกรรม และการประพันธ์ดนตรี
ประเทศ: สหรัฐ
จัดโดย: มหาวิทยาลัยโคลัมเบีย
รางวัลแรก: พ.ศ. 2460
เว็บไซต์: pulitzer.org 
รางวัลพูลิตเซอร์ (อังกฤษ: Pulitzer Prizes, /ˈpʊlɪtsər/) เป็นรางวัลของสหรัฐ ตั้งขึ้นเพื่อมอบแก่ผู้ได้รับเกียรติสูงสุดระดับชาติในวงการสิ่งพิมพ์ การบรรลุความสำเร็จทางวรรณกรรม และการประพันธ์เพลง บริหารจัดการโดยมหาวิทยาลัยโคลัมเบียในนครนิวยอร์ก
รางวัลพูลิตเซอร์จัดมอบเป็นรายปีแบ่งเป็น 21 ประเภท ในแต่ละประเภทผู้ได้รับรางวัลจะได้รับกิตติบัตรและเงินรางวัล 10,000 ดอลลาร์สหรัฐ ผู้รับรางวัลการหนังสือพิมพ์ในสาขาการบริการสาธารณะจะได้รับเหรียญทองซึ่งมักตกแก่หนังสือพิมพ์มาโดยตลอด แม้จะมีชื่อบุคคลได้รับการกล่าวยกย่องไว้ด้วย
รางวัลพูลิตเซอร์ก่อตั้งโดยโจเซฟ พูลิตเซอร์ นักหนังสือพิมพ์และผู้พิมพ์โฆษณาชาวฮังการี-อเมริกัน ซึ่งได้มอบเงินจำนวน 2 ล้านเหรียญไว้ในพินัยกรรมแก่มหาวิทยาลัยโคลัมเบียหลังการเสียชีวิตเมื่อ พ.ศ. 2454 เงินส่วนหนึ่งของกองมรดกนี้ได้ถูกนำไปใช้ในการก่อตั้งสถาบันวิชาการหนังสือพิมพ์ของมหาวิทยาลัยในปี พ.ศ. 2456 ได้มีการมอบรางวัลพูลิตเซอร์รางวัลแรกเมื่อวันที่ 4 มิถุนายน พ.ศ. 2460 ปัจจุบันมีการประกาศรางวัลทุก ๆ เดือนเมษายน การคัดเลือกผู้ได้รับรางวัลดำเนินการโดยกรรมการอิสระ
ประเภทรางวัล

การจัดแบ่งประเภทรางวัลแบ่งเป็นงานที่เกี่ยวข้องกับการหนังสือพิมพ์ ศิลปะ และวรรณกรรมลายลักษณ์ โดยคัดเลือกผู้มีสิทธิ์ได้รับรางวัลจากรายงานการตีพิมพ์และภาพถ่ายของหนังสือพิมพ์รายวัน หรือ องค์การข่าวที่มีถิ่นฐานอยู่ในประเทศสหรัฐฯ เท่านั้น และตั้งแต่ปี พ.ศ. 2550 เป็นต้นไปจึงจะเริ่มพิจารณาการให้รางวัลจากการทำข่าวในโดยการพิมพ์รูปแบบต่าง ๆ ทุกประเภทที่เผยแพร่ทางอินเทอร์เน็ต ยกเว้นประเภทภาพข่าวซึ่งยังคงเข้มงวดตัดสินจากภาพนิ่งบนกระดาษเท่านั้น
ประเภทของรางวัลที่ได้กำหนดนิยามไว้ล่าสุดเมื่อ พ.ศ. 2550 มีประเภทตามที่ได้มอบรางวัลไปแล้วมีดังนี้
บริการสาธารณะ (Public Service)
รายงานข่าวด่วน (Breaking News Reporting)
รายงานข่าวสอบสวนสืบสวน (Investigative Reporting)
รายงานข่าวชี้แจง (Explanatory Reporting)
รายงานข่าวท้องถิ่น (Local Reporting)
รายงานข่าวระดับชาติ (National Reporting)
รายงานข่าวนานาชาติ (International Reporting)
งานเขียนเรื่องเด่นเฉพาะ (Feature Writing)
งานวิจารณ์ (Commentary)
งานวิพากษ์ข่าว (Criticism)
งานเขียนบทบรรณาธิการ (Editorial Writing)
งานบรรณาธิการภาพการ์ตูน (Editorial Cartooning)
ภาพข่าวด่วน (Breaking News Photography)
ภาพถ่ายหลัก (Feature Photography)
งานวรรณกรรมจดหมายและบทละครแบ่งออกเป็น 6 ประเภทดังนี้
บันเทิงคดี (Fiction)
บทละคร (Drama)
ประวัติศาสตร์ (History)
ชีวประวัติ หรือ อัตชีวประวัติ (Biography or Autobiography)
กวีนิพนธ์ (Poetry)
สารคดีทั่วไป (General Non-Fiction)
สำหรับรางวัลเพื่องานดนตรีมี 1 รางวัลคือ
รางวัลพูลิตเซอร์สำหรับงานดนตรี
นอกจากนี้ยังมีการประกาศกิตติคุณและการให้รางวัลพิเศษเป็นจำนวนมาก รวมทั้งการให้ทุนเดินทางแก่นักศึกษาที่โดดเด่นในบัณฑิตวิทยาลัยการหนังสือพิมพ์ที่คณาจารย์เป็นผู้คัดเลือกจำนวน 4 ทุน
รายชื่อผู้ได้รับรางวัล

คณะกรรมการตัดสินรางวัลพูลิตเซอร์จะแยกความแตกต่างระหว่าง "ผู้เข้ารับการพิจารณา" กับ "ผู้ได้รับการเสนอชื่อที่เข้ารอบสุดท้าย" ผู้เข้ารับการพิจารณาเป็นเพียงผู้ใดก็ได้ ที่ผู้พิมพ์และโฆษณานำงานของบุคคลนั้น ๆ เข้าขอรับการพิจารณาตามกระบวนการขั้นตอนทั่วไปของกรรมการ ซึ่งไม่ถือว่าดีเด่นมาก ส่วน "ผู้ได้รับการเสนอชื่อที่เข้ารอบสุดท้าย" ดังกล่าวที่ถือว่าเป็นผู้ได้รับการคัดเลือกจากคณะกรรมการตัดสินจะได้รับการประกาศชื่อพร้อมกับผู้ได้รับรางวัลตามประเภทนั้น ๆ
แหล่งข้อมูลอื่น

Pulitzer Prize website and FAQ